b'\n_START_ARTICLE_\nJame Aggtele\xc5\xa1kega krasa in slova\xc5\xa1kega krasa\n_START_SECTION_\nOpis\n_START_PARAGRAPH_\nJamski sistem Baradla-Domica je dolg 21 km. Pribli\xc5\xbeno \xc4\x8detrtina sistema je na slova\xc5\xa1ki strani, ostalo pa na mad\xc5\xbearski. Jama Baradla je bila v pisnih virih prvi\xc4\x8d omenjena  leta 1549. Turisti\xc4\x8dno zanimiva je od leta 1920. Slova\xc5\xa1ki del jamskega sistema, jami Domica,  je odkril J\xc3\xa1n Majko leta 1926. Leta 1932 je bil za turiste odprt \xc5\xbee ve\xc4\x8d kot 1.700 m dolg del jame. Jama je bila naseljena \xc5\xbee leta 5000 pr. n. \xc5\xa1t. in je pomembno arheolo\xc5\xa1ko najdi\xc5\xa1\xc4\x8de bukovogorske kulture. V slova\xc5\xa1kem delu jame temperatura niha od 10 do 12,3 \xc2\xb0C. Relativna vla\xc5\xbenost je ve\xc4\x8dja od 95%._NEWLINE_Jama Gombasek je bila odkrita leta 1951. Leta 1955 je bilo za javnost odprtih prvih 530 m od skupno 1.525 m. Jama se je  zaradi ugodne  mikroklime (temperatura  9 \xc2\xb0C, relativna vla\xc5\xbenost 98\xc2\xa0%)  poskusno uporabljala kot speleoterapijski sanatorij. Geomorfolo\xc5\xa1ko je ena od najmlaj\xc5\xa1ih, vendar je hkrati ena od najbolj impresivnih jam na Slova\xc5\xa1kem. Zaradi bogatega jamskega okrasja je dobila vzdevek Pravlji\xc4\x8dna jama._NEWLINE_Ledena jama Dob\xc5\xa1in\xc3\xa1  je bila uvr\xc5\xa1\xc4\x8dena na seznam samo leta 2000. Odkril jo je Eugen Ruffinyi leta 1870, \xc4\x8deprav se je za vhod vanjo vedelo \xc5\xbee dolgo pred tem. Za obiskovalce  je bila odprta \xc5\xbee naslednje leto,  leta 1887 pa je postala prva jama z elektri\xc4\x8dno razsvetljavo v Evropi. Za turiste je od maja do septembra odprta pribli\xc5\xbeno  tretjina 1.475 m dolge jame. Ledena povr\xc5\xa1ina meri 11.200 m\xc2\xb2. Led je debel do 25 m, njegova prostornina pa zna\xc5\xa1a 145.000   m\xc2\xb3. Povpre\xc4\x8dna temperatura v jami je \xe2\x88\x921 \xc2\xb0C, relativna vla\xc5\xbenost pa od 96 do 98\xc2\xa0%. Jama spada med najlep\xc5\xa1e in najbolj bogato okra\xc5\xa1ene ledene jame na svetu. _NEWLINE_ _NEWLINE_Ochtinsk\xc3\xa1 aragonitna jama je dolga samo 300 m, za obiskovalce samo 230 m, slovi zaradi svojega bogatega aragonitnega okrasja.  Je ena od samo treh do zdaj odkritih aragonitnih jam na svetu. Glavna znamenitost jame je dvorana Rimska cesta, v kateri bele aragontne vejice in je\xc5\xbeki sijejo kot zvezde Rimske ceste. Jamo so odkrili leta 1954 in jo 1972 odprli za obiskovalce. Temperatura v jami je okrog 7 \xc2\xb0C, relativna vla\xc5\xbenost pa 92 do 97\xc2\xa0%._NEWLINE_Jasovsk\xc3\xa1 jama je bila delno odprta za javnost \xc5\xbee leta 1846, s \xc4\x8dimer je postala najstarej\xc5\xa1a za javnost dostopna jama na Slova\xc5\xa1kem. Spodnje dele jame so odkrili v letih 1922 do 1924. Za javnost je odprta ve\xc4\x8d kot tretjina od 2.148 m dolge jame. V njej so na\xc5\xa1li arheolo\xc5\xa1ke najdbe  iz kamene dobe in hal\xc5\xa1tatske kulture.'